Source: https://www.jogiforum.hu/hirek/archivum/2008-01
Timestamp: 2019-10-16 01:08:28
Document Index: 904525

Matched Legal Cases: ['Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Hír archívum: 2008. január
Nemzetközi konzultáció az ENSZ kábítószer-politikájáról
Az ENSZ 10 évre visszatekintő kábítószer-politikáját értékelő nemzetközi folyamat részeként külföldi és hazai civil szervezetek folytatnak eszmecserét 2008. január 24-én és 25-én Budapesten.
Erőteljesebb védelem a fogyasztóknak
Idén a fogyasztóvédelmi ellenőrzéseknél az eddigieknél szigorúbb szankciókra számíthatnak azok, akik a fogyasztókat megkárosítják - mondta Wittich Tamás, a Nemzeti Fogyasztóvédelmi Hatóság (NFH) főigazgatója hétfőn a fővárosi fogyasztóvédelmi tanácsadó iroda évnyitó találkozóján, Budapesten.
Tájékoztató a közlekedésrendészeti jogszabályok változásairól
A 35/2000. (XI. 30.) BM rendelet módosítása miatt a jövőben ittas vezetés esetén ismét kötelezővé válik a vezetői engedély elvétele.
A Bel- és Igazságügyi Tanács 2008. január 25-26-i informális ülése
A szlovén elnökség szervezésében, 2008. január 25-26-án került sor Brdoban az európai bel-és igazságügyi miniszterek idei első informális találkozójára. A magyar delegációt dr. Takács Albert igazságügyi és rendészeti miniszter vezette, az ülésen részt vett dr. Fazekas Judit európai uniós jogi szakállamtitkár is.
Informatikával a "lakásmaffia tevékenység" ellen
A KEK KH új szolgáltatásaival és informatikai megoldásaival kívánja megelőzni a "lakásmaffia tevékenységként" elhíresült bűncselekményeket, mely során az elmúlt években gyanútlan tulajdonosokat fosztottak meg otthonuktól hamisított okmányokkal.
A Fővárosi Bíróság megsemmisítette a nemzeti fogyasztóvédelmi hatóság két dohányipart támogató határozatát
A Fővárosi Bíróság gondatlannak és szakszerűtlennek minősítette a Nemzeti Fogyasztóvédelmi Hatóság (NFH) két határozatát, és megsemmisítette azokat, új eljárásra kötelezve a pervesztest. A Füstirtók Egyesület azért perelte be az NFH-t, mert az nem volt hajlandó érdemben fellépni a dohányipar egyre tömegesebb méreteket öltő promóciós kampányai ellen.
Globex-ügy - az elsőfokú ítélet hatályon kívül helyezését kérte az ítélőtáblán az ügyész
Az elsőfokú ítélet hatályon kívül helyezését és új eljárást kért az ügyész a Globex-ügyben a Fővárosi Ítélőtábla szerdai másodfokú tárgyalásán.
Felmentették Budaházyt az állam elleni bűncselekmény vádja alól
Felmentette Budaházy Györgyöt az alkotmányos rend erőszakos megváltoztatásának előkészülete alól a Fővárosi Bíróság nem jogerősen szerdán.
Nyitott Alkotmánybíróság- Megjelent az Alkotmánybíróság 2007-es évkönyve
2008. január 30-án mutatta be Bihari Mihály, az Alkotmánybíróság elnöke a taláros testület 2007-es évkönyvét egy sajtótájékoztató keretében, ahol az elnök szóban is értékelte az Alkotmánybíróság működését.
ORTT: Köszolgálati szabályokat sért az MR2 Petőfi Rádió
Az Országos Rádió és Televízió Testület közigazgatási eljárás keretében vizsgálta a Magyar Rádió Zrt. MR2-Petőfi Rádió műsorszolgáltatását, és széles körben tanulmányozta a közszolgálati műsorszolgáltatás meghatározásában irányadó európai szabályozási környezetet.
Félmilliós kártérítést ítélt meg a bíróság egy 2006. október 23-án meghurcolt tüntetőnek
Megszületett az első ítélet a 2006 őszén meghurcoltak által indított perek egyikében: nem jogerősen félmilliós kártérítésre kötelezték a jogsértésekért felelős rendőri szerveket.
A francia felsőház is jóváhagyta a Lisszaboni Szerződés ratifikálásához szükséges alkotmánymódosítást
A francia felsőház elfogadta azt az alkotmánymódosítási javaslatot, amely az eddigi gyakorlattal ellentétben lehetővé teszi, hogy az EU-szerződéseket a képviselők hagyják jóvá.
Szlovénia és Málta is ratifikálta a Lisszaboni Szerződést
Szlovénia és Málta kedd este nagy többséggel jóváhagyta a Lisszaboni Szerződést. Szlovákiában a pártok vitája miatt könnyen elhúzódhat a ratifikáció.
Lendületbe jött az uniós deregulációs program
A közösségi joganyag 5 ezer oldallal történő megkarcsúsítása, az üzleti szférának pedig 500 millió euróra becsült megtakarítás az Európai Unió új bürokráciamentesítő programjának eddigi eredménye - a Bizottság számítása szerint.
Az elektronikus szeményazonosítás adatvédelmi követelményei
A Nemzeti Fejlesztési Ügynökség megbízásából készített tanulmányt az Eötvös Károly Közpolitikai Intézet. Célja, hogy adatvédelmi szempontból értékelje a közigazgatás informatizálásával kapcsolatos terveket, koncepciókat, megvalósítási tanulmányokat, kiemelten az elektronikus ügyfélazonosítás modelljeit és az ehhez a problémakörhöz kapcsolódó személyes adatkezelési megoldásokat.
EKB: a szellemi tulajdonjogok védelméről az információs társadalomban
A közösségi jog nem kötelezi a tagállamokat arra, hogy a szerzői jog hatékony védelmének biztosítása céljából előírják a személyes adatok polgári eljárás keretében történő hozzáférhetővé tételének a kötelezettségét.
Üdülési jogot értékesítő cégeket bírságolt meg a GVH
Két üdülési jogot értékesítő vállalkozást marasztalt el a fogyasztók megtévesztése miatt a Gazdasági Versenyhivatal (GVH). A Kereknap 2003 Kft. 5 millió forint, a Holiday Club Hungary Kft. pedig 2 millió forint bírságot kapott.
Zalában még kevéssé használják a mediációt
Büntetőügyekben közvetítői tevékenységre az eddiginél több esetben lenne lehetőség, de kevéssé ismert ez a jogintézmény, és a hatóságok sem élnek még elég gyakran ezzel az eljárással - vélekedtek a Zala Megyei Igazságügyi Hivatal szakmai napján részt vevők hétfőn Zalaegerszegen.
Lomnici: az állami szervek iránti bizalom hiánya szélsőségekhez vezet
Az állami szervek iránti bizalom rendkívül fontos, mert annak hiánya a szélsőségek felerősödéséhez vezethet - mondta Lomnici Zoltán, a Legfelsőbb Bíróság elnöke az MTI-nek azzal kapcsolatban, hogy a Medián legfrissebb közvélemény-kutatása szerint nem változott a lakosság körében a bíróságok megítélése.
Bíróság: értékelés és botrányok
A közelmúltban megjelent újságcikk és az alapjául szolgáló tanulmány nyomán élénk vita bontakozott ki a Komárom- Esztergom megyei bíróság körül, amelynek hatása lehet az egész bíróság rendszer megítélésére.
A bíróságok működésének zavarait a nagyobb átláthatóság orvosolhatná
Az ítélkező munka és a bírósági igazgatás zavarait Fleck Zoltán és Hack Péter szerint a nagyobb átláthatóság és számonkérhetőség orvosolhatná; a kutatókat konzultációra hívta a parlament alkotmányügyi bizottságának elnöke.
Az Alkotmánybíróság dönt a közigazgatási hivatal által törvénysértőnek talált két fővárosi rendeletről
A fővárosi önkormányzat távhőszolgáltatásról szóló rendelete törvénysértő szakaszainak megsemmisítése érdekében az Alkotmánybírósághoz fordult a Közép-Magyarországi Regionális Közigazgatási Hivatal, a települési szilárd hulladékgazdálkodással kapcsolatos fővárosi rendelet esetében pedig már szintén készül egy ugyanilyen jellegű beadvány - nyilatkozta a hivatal vezetője pénteken az MTI-nek.
EP-előzetes, 2008. január 30-31.
Az Európai Parlament rövid plenáris ülést tart Brüsszelben. A képviselők második olvasatban szavazhatják meg a postai szolgáltatások liberalizációjáról szóló irányelvet.
Az AB helybenhagyta a Parlament népszavazási határozatait
Az Alkotmánybíróság (Ab) január 22-i teljes ülésén helybenhagyta a Fidesz és a KDNP által benyújtott népszavazási kezdeményezésekről szóló országgyűlési határozatokat.
Polisztirol kartell működik Magyarországon?
A Gazdasági Versenyhivatal (GVH) 2008. január 17-én előzetes értesítés nélküli helyszíni szemlét tartott a Linpac Plastics Hungária Kft-nél, a Propack Kereskedelmi Kft-nél, valamint a Petruzalek Kereskedelmi és Szolgáltató Kft-nél, mert azt feltételezi hogy a három vállalkozás korlátozta a piaci versenyt.
Az Európai Bizottság ma egy jövőbemutató javaslatcsomagot fogadott el, amelynek elemei biztosítják az Európai Tanácsnak az éghajlatváltozás elleni küzdelemmel kapcsolatban és a megújuló energiaforrások alkalmazására vonatkozóan tett vállalásai megvalósítását.
Életveszélyt okozó testi sértés Kecskeméten - Ítélet a Szegedi Ítélőtáblán
Helybenhagyta a Szegedi Ítélőtábla Gyurisné dr. Komlóssy Éva vezette büntető tanácsa a Bács-Kiskun Megyei Bíróság I. fokon meghozott döntését, így jogerősen 3 év 6 hónap börtönbüntetést kapott az a lajosmizsei férfi, M. L. F., akit életveszélyt okozó testi sértés bűntettében mondta ki bűnösnek. Az ítélet ellen fellebbezésnek helye nincs.
Kiterjesztené a közigazgatási bírságot az Igazságügyi és Rendészeti Minisztérium (IRM) annak érdekében, hogy el lehessen szállítani a mozgássérültek parkolóhelyeit jogosulatlanul igénybe vevő gépkocsikat. Erről a kormányszóvivői iroda tájékoztatta csütörtökön az MTI-t.
Feljelentés a Bírósági zűrök után
A Komárom-Esztergom Megyei Bíróság Elnöke a Központi Nyomozó Fõügyésznél feljelentést tett annak a cikknek kapcsán, amely a HVG 2008. évi 2. számában Bírósági zûrök Komárom-Esztergom megyében jelent meg, egyúttal személyiségi jog megsértése miatt pert indít a cikk írója és Fleck Zoltán jogszociológus, a cikk alapját képezõ dolgozat szerzõje ellen.
Közlemény a magánélet védelmének szintjét vizsgáló nemzetközi felmérésről
A brit Privacy International és az amerikai Electronic Privacy Information Center közös felmérése 2007-ben 70 országot rangsorolt a megfigyelésnek és a magánélet védelmének szintje alapján.
Egy lépéssel közelebb a digitális átálláshoz
A Nemzeti Hírközlési Hatóság (NHH) az Országgyűlés eseti bizottságának jóváhagyásával honlapján nyilvános konzultációra bocsátotta a digitális átállást megalapozó, országos földfelszíni digitális televízió (DVB-T*) és rádió (T-DAB*) műsorszóró pályázatok kiírási dokumentációját.
A Legfelső Bíróság elnökének válasza a Helsinki Bizottság nyílt levelére
Nyílt levélben fordult dr. Lomnici Zoltánhoz, a Legfelsőbb Bíróság (LB) elnökéhez a Magyar Helsinki Bizottság.
Méltányosnak tűnik a magyaroknak szánt zöldcsomag
Az Európai Bizottság szerdán elfogadta azt a majd fél tucat jogszabály-tervezetből álló zöldcsomagot, amely az üvegházhatású gázok kibocsátásának radikális csökkentését célozza.
Emberölés Geszten - Ítélet a Szegedi Ítélőtáblán
Megváltoztatta a Békés Megyei Bíróság döntését a Szegedi Ítélőtábla dr. Hegedűs István büntető tanácsa abban az ügyben, amelyben egy Geszten élő férfit, N. Z.-t édesanyja megölésével vádoltak meg, s I. fokon az emberölés alapestében mondták ki bűnösnek.
A hitelválság hatásai a nemzetközi jogéletben
A világgazdaságot sújtó amerikai subprime hitelválság hatásai a világ vezető pénzügyi központjaiban működő jogászok számára is érezhető változásokat hoznak, amelyek egyrészt a piaci igények, másrészt a szabályozási környezet átalakulásában lesznek érezhetők.
Emberi jogok és demokratizálódás európai mesterképzés az ELTE-n
Emberi jogok és demokratizálódás címmel intenzív, egyéves mesterképzést indít az ELTE - olvasható az egyetem honlapján.